Olulise tähtsusega riiklike küsimuste ja raportite arutelu
Olulise tähtsusega riiklike küsimuste ja raportite arutelu detailvaade
#000001
Riigikogu on Eesti rahva esinduskogu, kuhu kuulub 101 liiget. Rahvas valib Riigikogu neljaks aastaks. Riigikogu tähtsaimad ülesanded on võtta vastu seadusi ja otsuseid, teha parlamentaarset kontrolli ja arendada välissuhtlust.
#000006
Rahanduskomisjon saatis pandikirjaseaduse muutmise eelnõu esimesele lugemisele
#000014
Riigikogu rahanduskomisjon arutas oma tänasel istungil pandikirjaseaduse muutmist, millega võetakse pandikirjaseadusesse üle ELi direktiiv, mis käsitleb pandikirjade emiteerimist ja pandikirjade avalikku järelevalvet ning millega muudetakse sellega seotud direktiivide nõudeid. Komisjon otsustas saata eelnõu täiskogu istungile ettepanekuga esimene lugemine lõpetada.
#000015
Rahanduskomisjoni esimees Erki Savisaar selgitas, et eelnõuga luuakse senisest parem võimalus krediidiasutusel emiteerida pandikirju, mille tagatisvara asub erinevates liikmesriikides. „Muudatuse sisseviimine on eelkõige tähtis Balti riikides, kuna siin toimetavad suuresti samad pangandusgrupid ning seeläbi saab integreerida rohkem Balti riikide kapitaliturge,“ märkis Savisaar. Ta lisas, et eelnõu otsene sihtrühm on eelkõige krediidiasutused, just need krediidiasutused, kes on emiteerinud pandikirju või planeerivad seda teha. Kaudsemalt on eelnõu sihtrühm pandikirjade investorid, Finantsinspektsioon ja võlgnikud ehk laenuvõtjad.
#000016
Rahanduskomisjoni aseesimees Aivar Kokk viitas asjaolule, et pankade seni väljastatud võlakirjadest moodustavad just võlakirjad suure osa. „Seepärast ongi vaja viia seadusesse sisse muudatused, mis tagab kindlustunde võlakirjade emiteerimisel ja nendega opereerimisel,“ ütles Kokk. Statistika näitab, et 2021. aasta veebruari seisuga olid siinsed pangad väljastanud võlakirju 1,5 miljardi euro väärtuses. Kokk selgitas, et eelnõu kohaselt võib pandikirjadeks konverteerida järgmisi nõudeid: eluasemelaenud, laenud valitsusele, kohalikele omavalitsustele ja avalik- õiguslik juriidilistele isikutele ning laenud äriühingutele, mille tagatiseks on kommertskinnisvara.
#000017
Valitsuse algatatud pandikirjaseaduse ja teiste seaduste muutmise seaduse eelnõu (407 SE) arutelu on kavandatud täiskogu istungile 15. septembril ettepanekuga esimene lugemine lõpetada.
#000018
Riigikogu toetas hasartmängu maksumäärade tõstmist 20.06.2023
Riigikogu toetas maksusoodustuste kaotamist ja tulumaksumäära tõstmist 20.06.2023
Riigikogu võttis vastu 2024. aastast käibemaksumäära tõstva seaduse 19.06.2023
Riigikogu võttis vastu alkoholi- ja tubakaaktsiisi tõstva seaduse 19.06.2023
#000019